Harald Henden

Harald Henden (1960–2024) var en norsk pressefotograf og journalist for avisen VG siden 1987. Den 28. juni 2024 ble han utnevnt til ridder av St. Olavs Orden for sin innsats som fotograf.

Harald Henden var opprinnelig fra Porsgrunn. Historien om hans virke som pressefotograf ble utgitt i biografien I krig og ensomhet, ført i pennen av Svein Tore Bergestuen i 2018.

Under et oppdrag i 2001 på Vestbredden i Palestina, under den andre intifadaen, ble Henden skadet av en gummikule mot bakhodet. Henden dekket Gulfkrigen i 1991, og under Irak-krigen i 2003 dekket han amerikanske styrkers forberedelser i Kuwait og ble med de første styrkene inn i Bagdad.

Den 14. januar 2008 var han en av flere norske journalister til stede under terrorangrepet på Hotel Serena i Kabul.

Han fikk diagnosen kreft i bukspyttkjertelen med spredning til leveren i oktober 2023. Kort tid før sin død i juli 2024 ble han utnevnt til Ridder 1. klasse av St. Olavs Orden.

 Ettermæle 
Dokumentarfilmen Henden – rekviem for en fotograf, regissert av Rune Denstad Langlo, følger Henden de siste månedene av hans liv, med tilbakeblikk på hans 35 år lange karriere som krigsfotograf. Filmen hadde urpremiere under Olavsfestdagene 2025, med kinopremiere 3. oktober samme år.

 Priser og utmerkelser 
Utmerkelser
 60px Ridder av 1. klasse av St. Olavs Orden (2024)
Priser
 1995: Årets Bilde, fra Pressefotografenes Klubb, for bildet «Terrorbombing, Kabul, november 1995»
 1999: World Press Photo Awards, Children's jury 1. prize Award, for bildet av en flyktninggutt i Kosovo. 
 2000: World Press Photo Awards, 1.-prize kategorien «Vitenskap og teknologi» for bildet «Kjærtegn».
 2000: Årets Bilde, fra Pressefotografenes Klubb, for bildet «Kjærtegn» 
 2004: Den store journalistprisen
 2015: Røde Kors-prisen
 2024: Pressefotografenes ærespris
 2024: Fritt Ord-prisen

 Referanser 

 Eksterne lenker 


Kategori:Personer fra Porsgrunn kommune
Kategori:Journalister i VG
Kategori:Norske fotografer
Kategori:Fotojournalister
Kategori:Riddere av 1. klasse av St. Olavs Orden